OpenLLM-France/wikimedia huggingface dataset:
# Abraham Paz Cruz

Abraham Paz (El Puerto de Santa María, 29 de juny de 1979) és un futbolista andalús, que ocupa la posició de defensa.
Format al planter del Cadis CF, hi romandria entre 1997 i 2003 al filial de l'equip groc, inclosa una cessió al veí Racing Club Portuense. El 2003 puja al primer equip gadità, amb qui jugaria a Primera i Segona Divisió. L'estiu del 2008 fitxa per l'Hèrcules CF, també de la Segona Divisió.

## Referències

* ↑ «Abraham Paz ficha por el Hércules - Marca.com». [Consulta: 17 març 2024].
* ↑ Cádiz, Diario de. «La carrera de Abraham Paz en 20 imágenes» (en espanyol europeu), 07-10-2018. [Consulta: 17 març 2024].

## Enllaços externs

* Fitxa del jugador
# Presumpte homicida (pel·lícula de 2000)

Presumpte homicida (títol original: The Guilty ) és una pel·lícula estatunidenca dirigida per Anthony Waller estrenada l'any 2000 segons un novel·la de Simon Burke. Ha estat doblada al català

## Argument

Callum Crane, un prestigiós advocat, és a punt de convertir-se en jutge, però les coses se li compliquen. En estat d'embriaguesa viola a Sophie, una bonica secretària que amenaça amb explicar-ho tot, destruint així la seva carrera i el seu matrimoni. Mentrestant, Nathan, un delinqüent d'estar per casa, descobreix que Crane és el seu veritable pare i decideix buscar-lo. Per un estrany gir del destí, Nathan es fa amic de la companya de pis de Sophie.

## Repartiment

* Bill Pullman: Callum Crane
* Devon Sawa: Nathan Corrigan
* Gabrielle Anwar: Sophie Lennon
* Angela Featherstone: Tanya Duncan
* Joanne Whalley: Natalie Crane
* Darcy Belsher: Dennis
* Jaimz Woolvett: Leo
* Ken Tremblett: Brent Frazer
* Gillian Barber: Maddy Corrigan
* Duncan Fraser: Martin Corrigan
* Bruce Harwood: Miles
* Hiro Kanagawa: Detectiu policia
* Gary Chalk: Cap de policia
* Peter Kent: Benny
* Kurt Evans: Conor

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Presumpte homicida». [Consulta: 29 juny 2018].
* ↑ Darnton, Nina «AT THE MOVIES» (en anglès). The New York Times.
# Morse

«Morse» té aquests significats:
* Biografies:
** Samuel Morse (1791, Charlestown, Massachusetts – 1872, Nova York) inventor estatunidenc.
** David Morse (Hamilton, Massachusetts), actor cinematogràfic americà.
* Codis
** Codi Morse, codi per transmetre informació telegràfica.
** Codi Morse japonès o codi Wabun, sistema de comunicació telegràfic que es feia servir en la llengua japonesa.
** Telègraf de Morse
* Toponímia
** Morse (Louisiana), població de l'Estat de Louisiana als Estats Units
** Morse (Texas), població de l'Estat de Texas als Estats Units.
** Morse Bluff, població de l'Estat de Nebraska als Estats Units.
* Eines Con Morse: mètode d'acoblament cònic més àmpliament utilitzat en torns i trepants perquè s'hi acoblin els portabroques
# Font del Covilar

La Font del Covilar és una obra de Sant Joan de les Abadesses (Ripollès) protegida com a Bé Cultural d'Interès Local.

## Descripció

Es tracta d'una font ubicada molt a prop del mas del Cubilà, a la zona de ponent. Tot i que es desconeix la data exacta de la seva construcció, s'ubica a finals del segle xix.
Es tracta d'un espai quadrangular envoltat per una tanca de fusta i un mur de roca en dos dels seus costats. La font es troba adossada al mur. Té un broc de pedra i una pica on recull l'aigua que brolla.
Un banc corregut envolta tot el recinte. L'any 1960 va col·locar-se un monòlit amb la transcripció del poema de Joan Maragall titulat “La Vaca Cega”. Es diu que va ser en aquest paratge on el poeta va inspirar-se l'any 1893 per a la seva redacció. El 1993, amb motiu del centenari, es va col·locar una inscripció en un dels laterals del monòlit.

## Referències

* 1 2 3 «Font del Covilar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 maig 2021].
# Apol·linar (pare)

Apol·linar nascut a Alexandria vers el 335 on es va casar i va esdevenir més tard prevere de l'església a Laodicea. Fou el pare del bisbe Apol·linar amb el qual va col·laborar a la feina de convertir a l'antic testament en versos, comèdies i tragèdies.

## Referències

* ↑ «Apol·linar (pare)». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Dictionary of Greek and Roman biography and mythology, (William Smith, 1849)
* Dictionary of Greek and Roman Geography (William Smith, 1854)
Viccionari
# Physalaemus albifrons

Physalaemus albifrons és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Andrade, G. & Junca, F. 2004. Physalaemus albifrons. Llista Vermella d'Espècies Amenaçades de la UICN 2006. Consulta: 16 de gener de 2008.
# Phú Yên

Pú Yên és una província costanera de la regió Costa Sud-Central Nam Trung Bộ del Vietnam. És la província que està més a l'est del país.
La capital de la província és Tuy Hòa. Té una superfície de 5.045,4 km². La població (2004) és de 848.900 habitants i la densitat de la població és de 168,3 hab/km². Els grups humans més presents a la província són els vietnamesos, Chams, Rhade (o Ê-dê) i Bahnar.

## Geografia

Phú Yên té fronteres amb les províncies de Binh Dinh al nord i de Khánh Hòa al sud. Phú Yên està separat d'aquestes províncies per dos passos: el Pas de Cù Mông, al nord i el Pas de Câ al sud.
La topografia de la província consisteix en regions muntanyoses baixes a l'oest (70%) i la plana fèrtil de Tuy Hòa a l'est. Els principals rius de la província són el riu Da Rang (el més gran del Vietnam Central), el riu Ban Thach i el riu Ky Lo.
Phú Yên té diversos paisatges pintorescos com la Llacuna Ô Loan, Sông Câu, les muntanyes de Dá Bia i de Nhan, la Badia rô i la platja de Long Thûy.

## Economia

Les activitats econòmiques més importants de la província són els camps d'arròs, la pesca i el processament dels aliments.
Tot i això, la província mostra signes de desenvolupament, sobretot a la costa. Hi ha l'aeroport Dong Tac (a prop de la ciutat de Tuy Hòa), el port Vung Ro, al sud i disposa de línies de ferrocarril.
S'està fent un pol econòmic, amb refineries de petroli.

## Administració

Phú Yên està dividit en una ciutat i set disctrictes:
* Ciutat de Tuy Hòa.
* Districte Dông Xuân
* Districte Sông Câu Town.
* Districte de Tuy An.
* Districte de Son Hòa.
* Districte de Phú Hòa.
* Districte de Tây Hòa.
* Districte de Dông Hòa.
* Districte de Sông Hinh.

## Enllaços externs

* Web oficial de la província de Phú Yên.
# Phương Sơn

Phương Sơn és una comuna rural (xã) i poble del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2013-03-14. [Consulta: 1r gener 2019].
# Massepha

Massepha és un gènere d'arnes de la família Crambidae.

## Taxonomia

* Massepha absolutalis Walker, 1859
* Massepha ambialis Hampson, 1903
* Massepha asiusalis (Walker, 1859)
* Massepha bengalensis Moore
* Massepha entephriadia Hampson, 1898
* Massepha flavimaculata Gaede, 1917
* Massepha gracilis Hampson, 1899
* Massepha grammalis (Guenée, 1854)
* Massepha grisealis Hampson, 1917
* Massepha longipennis Hampson, 1912
* Massepha lupa (Druce, 1899)
* Massepha ohbai Yoshiyasu, 1990
* Massepha rectangulalis Caradja in Caradja & Meyrick, 1933
* Massepha rufescens Hampson, 1912
* Massepha syngamiodes Hampson, 1912
* Massepha tessmanni Gaede, 1917

## Espècies antigues

* Massepha carbonalis Warren
* Massepha fulvalis Hampson, 1898

## Referències

* ↑ «GlobIZ search». [Consulta: 25 desembre 2018].
* ↑ Gaede, M., Mitteilungen aus dem Zoologischen Museum in Berlin, Bd. 8 (1915-17), p.391 (alemany)

## Enllaços externs

* George Mathew, 2006. AN INVENTORY OF INDIAN PYRALIDS (LEPIDOPTERA: PYRALIDAE). Zoos' Print Journal 21(5): 2245-2258 Arxivat 2018-06-04 a Wayback Machine.
* afromoths.net Arxivat 2018-12-26 a Wayback Machine.
# Piràmide quadrada giroallargada

En geometria, la piràmide quadrada giroallargada és un dels noranta-dos sòlids de Johnson (J$_{10}$).
Es pot obtenir allargant (giroallargant) una piràmide de base quadrada enganxant-li un antiprisma a la base. D'aqui ve el seu nom.
Els 92 sòlids de Johnson van ser descrits 1966 per Norman Johnson i els va numerar. No va demostrar que no n'existia més que 92, però va conjecturar que no n'hi havia d'altres. Victor Zalgaller el 1969 va demostrar que la llista de Johnson era completa. S'utilitzen els noms i l'ordre donats per Johnson, i se'ls nota J$_{xx}$ on xx és el nombre donat per Jonson.

## Referències

* Norman W. Johnson, "Convex Solids with Regular Faces", Canadian Journal of Mathematics, 18, 1966, pages 169–200. Conté l'enumeració original dels 92 sòlids i la conjetura de qo n'hi ha pas d'altres.
* Victor A. Zalgaller, "Convex Polyhedra with Regular Faces", 1969 : primera demostració d'aquesta conjectura.
* Eric W. Weisstein. Johnson Solid : cada sòlid amb el seu desenvolupament

## Vegeu també

* Políedre arquimedià
* Políedre de Catalan
* Políedre regular
* Sòlid platònic

## Enllaços externs

* Weistein, Eric W., Gyroelongated square pyramid piràmide quadrada giroallargada a MathWorld. (anglès)
* Weistein, Eric W., Johnson solid Sòlids de Johnson a MathWorld. (anglès)
# Piràmide quadrada allargada

En geometria, la piràmide quadrada allargada és un dels noranta-dos sòlids de Johnson (J₈).
Es pot obtenir allargant una piràmide de base quadrada enganxant-li un cub a la base. D'aqui ve el seu nom.
Com en el cas de totes les piràmides allargades, el sòlid que en resulta és dual de si mateix.
Els 92 sòlids de Johnson van ser descrits 1966 per Norman Johnson i els va numerar. No va demostrar que no n'existia més que 92, però va conjecturar que no n'hi havia d'altres. Victor Zalgaller el 1969 va demostrar que la llista de Johnson era completa. S'utilitzen els noms i l'ordre donats per Johnson, i se'ls nota J$_{xx}$ on xx és el nombre donat per Jonson.

## Fórmules

Fórmules de l'altura ($H$), àrea ($A$) i volum ($V$) de la piràmide quadrada allargada camb cares regulars i arestes de longitud $L$:
    $H=L\cdot \left(1+{\frac {\sqrt {2}}{2}}\right)\approx L\cdot 1.707106781$
    $A=L^{2}\cdot \left(5+{\sqrt {3}}\right)\approx L^{2}\cdot 6.732050808$
    $V=L^{3}\left(1+{\frac {\sqrt {2}}{6}}\right)\approx L^{3}\cdot 1.23570226$

## Políedre dual

El dual de la piràmide quadrada allargada té 9 cares: 4 triangulars, 1 quadrada i 4 trapezoïdals.
| Dual de la piràmide quadrada allargada | Desenvolupament pla del dual |

## Referències

* ↑ Sapiña, R. «Àrea i volum de la piràmide quadrada allargada o sòlid de Johnson J₈» (en castellà). Problemas y ecuaciones. ISSN: 2659-9899 [Consulta: 28 agost 2020].
* Norman W. Johnson, "Convex Solids with Regular Faces", Canadian Journal of Mathematics, 18, 1966, pages 169–200. Conté l'enumeració original dels 92 sòlids i la conjetura de qo n'hi ha pas d'altres.
* Victor A. Zalgaller, "Convex Polyhedra with Regular Faces", 1969 : primera demostració d'aquesta conjectura.
* Eric W. Weisstein. Johnson Solid : cada sòlid amb el seu desenvolupament

## Vegeu també

* Políedre arquimedià
* Políedre de Catalan
* Políedre regular
* Sòlid platònic

## Enllaços externs

* Weistein, Eric W., Elongated square pyramid piràmide quadrada allargada a MathWorld. (anglès)
* Weistein, Eric W., Johnson solid Sòlids de Johnson a MathWorld.
# Pic de Bena

El Pic de Bena és una muntanya de 1.771,8 metres d'altitud situada al sud-oest del Massís del Carlit, al límit entre els termes comunals d'Enveig i de la Tor de Querol, tots dos de l'Alta Cerdanya, a la Catalunya del Nord.
Està situat a la zona central - occidental del terme d'Enveig i a la nord-est del de la Tor de Querol. És al nord-oest del poble de Bena i al nord-est del de Salit.
En el costat occidental del cim existeix un hàbitat prehistòric, l'Abric del Pic de Bena situat en una petita balma amb restes materials d'entre l'edat del bronze i la romanització.
És destí freqüent de moltes de les rutes d'excursionisme del sud-oest del Massís del Carlit.

## Referències

* ↑ El Pic de Bena en els ortofotomapes de l'IGN
* ↑ «Una ruta de Pirineos 3000». Arxivat de l'original el 2019-03-28. [Consulta: 28 març 2019].
# Merishausen

Merishausen és un municipi del cantó de Schaffhausen (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Merla de la Xina

La merla de la Xina (Turdus mandarinus) és un ocell de la família dels túrdids (Turdidae).

## Hàbitat i distribució

Habita el sotabosc, matolls i medi urbà a les zones obertes de les terres baixes de la Xina central i oriental.

## Referències

* ↑ «Merla de la Xina». Cercaterm. TERMCAT, Centre de Terminologia. Rev. 20/01/2022(català)
# Pic de Querforc

El Pic de Querforc és una muntanya de 2.581 m d'altitud situada al Massís del Carlit, en el límit dels termes comunals de Portè, de la comarca de l'Alta Cerdanya, a la Catalunya del Nord, de Merens i de l'Ospitalet, els dos darrers del parçan del Sabartès, pertanyent al País de Foix.
Està situat a la zona nord del terme comunal de Portè, al sud-oest del de Merens i al sud-est del de l'Ospitalet. És a prop al nord-est del Pic de Tossal Mercader i al sud del Pic d'Esquifolaigue.
És destí freqüent de moltes de les rutes d'excursionisme o d'esquí de muntanya del Massís del Carlit.

## Referències

* ↑ Equivalent occità a la comarca catalana.
* ↑ El Pic de Querforc en els ortofotomapes de l'IGN
# Mesxeriàkovka

Mesxeriàkovka (en rus: Мещеряковка) és un poble de l'óblast de Saràtov, a Rússia, segons el cens del 2010 tenia 202 habitants. Pertany al districte municipal d'Arkadak.

## Referències

* ↑ «Почтовый индекс село Мещеряковка, Аркадакский р-н, Саратовская обл». Arxivat de l'original el 2015-01-03.
# Menjagrà plumbi

El menjagrà plumbi (Sporophila plumbea) és un ocell de la família dels tràupids (Thraupidae).

## Hàbitat i distribució

Habita praderies, sabana, camps de conreu i bosc obert de les terres baixes del nord i est de Colòmbia, nord-est i sud de Veneçuela i les Guaianes. Est i sud del Brasil, extrem sud-est del Perú, nord i est de Bolívia, Paraguai i nord-est de l'Argentina.

## Referències

* ↑ «Menjagrà plumbi». Cercaterm. TERMCAT, Centre de Terminologia. Rev. 20/10/2022(català)
# Menjagrà ventregroc

El menjagrà ventregroc (Sporophila nigricollis) és un ocell de la família dels tràupids (Thraupidae).

## Hàbitat i distribució

Habita zones amb arbres d'Amèrica central i del Sud, des de Costa Rica fins al nord, oest i est de Colòmbia, Veneçuela, Guyana, Surinam, Trinitat i Tobago i Petites Antilles, Brasil oriental, est de Bolívia, nord-est de l'Argentina, Equador occidental i Perú occidental i central.

## Referències

* ↑ «Menjagrà ventregroc». Cercaterm. TERMCAT, Centre de Terminologia. Rev. 20/10/2022(català)
# Menjamel barballarg

El menjamel barballarg (Melionyx princeps) és un ocell de la família dels melifàgids (Meliphagidae).

## Hàbitat i distribució

habita boscos de les muntanyes de l'est de Nova Guinea.

## Referències

* ↑ «Menjamel barballarg». Cercaterm. TERMCAT, Centre de Terminologia. Rev. 22/04/2022(català)
# Placodonts

Els placodonts (Placodontia, gr. 'dents de tauletes') són un ordre de sauròpsids sauropterigis marins, que van viure en el període Triàsic.

## Sistemàtica

* Ordre Placodontia
** Gènere Saurosphargis
*** Família Paraplacodontidae
** Gènere Paraplacodus
*** Família Placodontidae
** Gènere Placodus
*** Superfamilia Cyamodontoidea
**** Família Henodontidae
*** Gènere Henodus
**** Família Cyamodontidae
*** Gènere Cyamodus
*** Gènere Protenodontosaurus
**** Família Placochelyidae
*** Gènere Placochelys
*** Gènere Psephoderma
# Placodus

Placodus és un gènere de sauròpsids placodonts placodòntids, que visqueren en el Triàsic inferior i el Triàsic mitjà. Tenia un cos corpulent amb una cua llarga i va assolir una longitud total de 2,5-3,2 m i una massa corporal de 100 kg.
Tenia el coll curt i el crani pesat. Estaven especialitzats per a una dieta duròfaga de mariscs, com els bivalves. Els incisius en forma de cisell sobresortien del marge anterior del musell i probablement s'utilitzaven per treure preses bentòniques de closca dura del substrat. Les dents posteriors eren amples i aplanades, i haurien ajudat a aixafar la presa.

## Referències

* ↑ Hans-Dieter Sues. The Rise of Reptiles. 320 Million Years of Evolution. Johns Hopkins University Press, 6 agost 2019, p. 75. ISBN 9781421428680.
* ↑ «PLACODONTS: The bizarre "walrus-turtles" of the Triassic». Arxivat de l'original el 30 gener 2022.
* ↑ Paul, Gregory S. The Princeton Field Guide to Mesozoic Sea Reptiles. Princeton University Press, 2022, p. 76. ISBN 9780691193809.
* ↑ Palmer, D.. The Marshall Illustrated Encyclopedia of Dinosaurs and Prehistoric Animals. Londres: Marshall Editions, 1999, p. 70. ISBN 1-84028-152-9.
# Metakahlerita

La metakahlerita és un mineral de la classe dels fosfats que pertany al grup de la metaautunita.

## Característiques

La metakahlerita és un arsenat de fórmula química Fe$^{2+}$(UO₂)₂(AsO₄)₂·8H₂O. Cristal·litza en el sistema triclínic. La seva duresa a l'escala de Mohs es troba entre 2 i 3.
Segons la classificació de Nickel-Strunz, la metakahlerita pertany a «08.EB: Uranil fosfats i arsenats, amb ràtio UO₂:RO₄ = 1:1» juntament amb els següents minerals: autunita, heinrichita, kahlerita, novačekita-I, saleeïta, torbernita, uranocircita, uranospinita, xiangjiangita, zeunerita, metarauchita, rauchita, bassetita, lehnerita, metaautunita, metasaleeïta, metauranocircita, metauranospinita, metaheinrichita, metakirchheimerita, metanovačekita, metatorbernita, metazeunerita, przhevalskita, metalodevita, abernathyita, chernikovita, metaankoleïta, natrouranospinita, trögerita, uramfita, uramarsita, threadgoldita, chistyakovaïta, arsenuranospatita, uranospatita, vochtenita, coconinoïta, ranunculita, triangulita, furongita i sabugalita.

## Formació i jaciments

Va ser descoberta a la mina Sophia, situada a la vall de Böckelsbach, a la vila de Rottweil, dins la Regió de Friburg (Baden-Württemberg, Alemanya). També ha estat descrita en altres indrets d'Alemanya, així com a Àustria, Escòcia, Suïssa, Namíbia, Sud-àfrica i els Estats Units.

## Referències

* ↑ «Metakahlerite» (en anglès). Mindat. [Consulta: 21 desembre 2021].
# Placidia (cràter)

Placidia és un cràter amb coordenades planetocèntriques de 20.9 ° de latitud nord i 283.12 ° de longitud est, sobre la superfície de l'asteroide del cinturó principal (4) Vesta. Fa 14.75 km de diàmetre. El nom adoptat com a oficial per la UAI el cinc de febrer de 2014 fa referència a Gal·la Placídia, una noble romana.

## Referències

* ↑ "Placidia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Lightman, Marjorie; Lightman, Benjamin Facts on File. A to Z of ancient Greek and Roman Women, 2008.
# Metro de Lahore

El metro de Lahore és una xarxa de transport public a la ciutat de Lahore, al Pakistan. La xarxa compta amb una línia des de la seva inauguració el 25 d'octubre de 2020.

## Història

El metro de Lahore és la primera xarxa de transport metropolità d'aquest tipus en construcció al Pakistan. Ha estat construït amb l'ajuda de la Xina. Projecte proposat l'any 1991 i abandonat l'any 2012 al favor d'una línia d'autobusos d'alt nivell de servei, és rellançat l'any 2014 pel govern del Panjab amb la forma d'un metro aeri.
La línia Orange és la primera prevista. El govern del Panjab va desbloquejar la suma de 1,8 mil milions de dòlars per llançar els treballs de la línia, que són confiats a empreses xineses. Aquesta línia té 27,1 km i dotze parades, amb l'objectiu de transportar 250.000 passatgers, i 500.000 passatgers per dia des de 2025. Al maig de 2018, un primer tram és testat amb gran cerimonial en un acte dirigit per Shehbaz Sharif, dirigent local, i la línia és finalment inaugurada el 25 d'octubre de 2020 per Usman Buzdar.

## Referències

* ↑ «Pakistan opens first metro line in Lahore, with Chinese aid, after years of delays» (en anglès). Al Arabiya English, 26-10-2020. [Consulta: 28 octubre 2020].
* ↑ «Orange Line Metro: Loan disagreement halts Punjab train project».
* ↑ «Le Pakistan a son premier métro». goodplanet.info.
* ↑ Hasnain, Khalid. «City to lose 620 trees for Orange Line train» (en anglès), 26-06-2015. [Consulta: 13 febrer 2021].
# Picaformigues de Woodhouse

El picaformigues de Woodhouse (Parmoptila woodhousei) és una espècie comuna d'ocells estríldids trobats a les terres humides d'Àfrica central. S'ha estimat que el seu hàbitat aconsegueix els 190.000 km² d'extensió.
El nom científic de l'au commemora a l'explorador estatunidenc Samuel Washington Woodhouse. Habita el bosc humit de les terres baixes tropicals i subtropicals d'Angola, Camerun, República Centreafricana, República del Congo, República Democràtica del Congo, Guinea Equatorial, el Gabon, Nigèria, Tanzània i Uganda.

## Referències

* ↑ «Picaformigues de Woodhouse». Cercaterm. TERMCAT, Centre de Terminologia. Rev. 20/01/2022(català)
* ↑ Clement, Peter. Finches and Sparrows (en anglès). Bloomsbury Publishing, 2010, p. 325. ISBN 978-1-4081-3529-7.
* ↑ Beolens, Bo; Watkins, Michael; Grayson, Michael. The Eponym Dictionary of Birds (en anglès). Bloomsbury Publishing, 2020-03-19, p. 610. ISBN 978-1-4729-8269-8.
* ↑ «Parmoptila woodhousei» (en anglès). BirdLife International, 2012. [Consulta: 11 setembre 2021].
# Michael Kazin

Michael Kazin és professor d'Història moderna a la Universitat de Georgetown i codirector, juntament amb Michael Walzer, de la revista nord-americana Dissent, prestigiosa publicació de pensament intel·lectual progressista. La seva obra se centra en la història de la política i els moviments socials dels Estats Units, amb una referència especial al populisme. El professor Kazin és columnista habitual a The New Republic On-Line i escriu regularment per a The New York Times i The Washington Post, entre d'altres. Entre els seus llibres destaquen: American Dreamers: How the Left Changed a Nation (Somiadors americans: sobre com l'esquerra va canviar una nació), The Populist Persuasion: An American History (La convicció populista: una història nord-americana), a més d'America Divided: The Civil War of the 1960s (Amèrica dividida: la Guerra Civil dels anys seixanta), que va escriure conjuntament amb Maurice Isserman i que va per la seva quarta edició. També va editar el llibre In Search of Progressive America, Americanism: New Perspectives on the History of an Ideal (A la cerca de l'Amèrica progressista. L'americanisme: nous enfocaments sobre la història d'un ideal) amb Joseph McCartin, com també The Princeton Encyclopedia of American Political History (Enciclopèdia Princeton de la Història Política dels Estats Units).

## Referències

* ↑ «Michael Kazin». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Michael Keane

Michael Vincent Keane (11 de gener de 1993) és un futbolista professional anglès que juga de defensa central per l'Everton FC i per l'equip nacional anglés.

## Referències

* ↑ «Michael Keane». Barry Hugman's Footballers.
* ↑ «Michael Keane: Overview». Premier League. [Consulta: 5 desembre 2017].